«Қырҭтәыла адемократиатә политикатә мчқәеи, атәылауаҩратә уаажәларреи, баша атәылауааи ибзиаҵәҟьаны ирбоит атәылаҿы урыстәылатәи автократиа иеиҧшу арежим ирласӡаны ашьақәгылара ишаҿу», — иҳәеит «Амилаҭтә ҵысра» ахантәаҩы Ника Мелиа.
«Ҳара аҭынчратә акциақәа рымҩаҧгара наҳагӡоит. Апартиақәа «Лело», «Гирчи»-и «Дроа»-и ҳареи ахәашазы, Қарҭ еиуеиҧшым аҭыҧқәа рҟынтә аныҟәара мҩаҧаагарц ҳаӡбеит. Акциа иалагоит асааҭ 15:00 рзы.
Ахәашазы, асааҭ 15:00 рзы, аметро «Авлабари» аҧхьа еизоит «Амилаҭтә ҵысра» адгылаҩцәа. «Авокзалтә ашҭаҿы» аныҟәара анапхгара азыруеит апартиа «Лело» алидерцәа, ахҧатәи аҭыҧ — аметро «Ауниверситет» ауп, уаантәи аныҟәара иалагоит апартиақәа «Гирчи»-и «Дроа»-и, — иҳәеит Ника Мелиа.